section_heading: O operi
paragraph_text: Opera se odigrava na jednom mjestu, u kući posljednjeg dubrovačkog kneza, pokojnog Nikše Beneše, na Pustijerni u Gradu, godine 1832., nakon pada Dubrovačke Republike pod vlast Francuza i Austrije. Udovica Mara Nikšina Beneša je uz svoje tri kćeri, Madu, Oru i Pavlu, među posljednjim pripadnicima aristokratskog sloja Dubrovnika u nestajanju. Njihova materijalna propast je potpuna i dovela ih je do siromaštva, a društveni kontakt održavaju samo s dvojicom "živih leševa", starim gosparima Lucom i Sabom.